Richard Bohlenius er en svenske regnet som en pioner i Skandinavia innen brasiliansk jiu jitsu og MMA. Flyttet til Oslo og grunnla (SBJJA) på Kampen i 1997. Under hans innflytelse vokste den første generasjonen av norske BJJ- og MMA-utøvere fram, med John Olav Einemo og Joachim Hansen som de fremste. Miljøet han bygget opp forsynte også Oslo med dørvakter og torpedoer. I 2011 stilte han opp i pressen med sin versjon av rollen han spilte i nedkjempelsen av rivalen Jan Kvalen. Geir Spanien (f. 1961, d. 2012)) var offiser utdannet ved Krigsskolen på Linderud. På 1990-tallet sentral i vaktselskapet som ble beryktet for sine metoder i bekjempelse av tagging. Etterlyst av politiet som delaktig i voldsutøvelsen mot Jan Kvalen i september 2000. Dømt til 13 måneders fengsel i 2002 for torpedovirksomhet. Arrestert oktober 2002 etter å ha vært etterlyst av svensk politi i ni måneder, mistenkt for å ha forsøkt drepe en av Sveriges antatt største gangstere i et oppdrag som leiemorder. Dømt til tre måneders fengsel for voldsutøvelsen som ble foranledningen til drapet på William Ellingsen i 2004. Spanien var ekspert i brasiliansk jiu-jitsu, og konkurrerte på høyt nivå i internasjonale mesterskap.